**PÁLYÁZATI FELHÍVÁS**

**Az Esztrád Színház és az European-American Cultural Institute 2016. évi színész, musicalszínész, színházrendező, táncművész Esztrád művészeti ösztöndíj elnyerésére**

Az **Esztrád Színház és az European-American Cultural Institute** pályázatot hirdet fiatal színész, musicalszínész, színházrendező és táncművész részére. A pályázat szakmai lebonyolítója az Esztrád Színház.

**Az ösztöndíj célja,** hogy tehetséges fiatal művészeknek a pályakezdéshez segítséget nyújtson.

**Pályázhatnak:**

Színházban dolgozó, színészként, musicalszínészként, színházi rendezőként és táncművészként alkotó művészek, akik eddigi tevékenységükkel már bizonyították kiemelkedő képességüket a választott művészeti területükön. Egy pályázó az ösztöndíjat legfeljebb egy alkalommal nyerheti el.

Az ösztöndíjat egy éves programmal lehet megpályázni.

A pályázatban részt vehetnek nappali tagozatos egyetemisták is.

**Pályázók köre:** színész, musicalszínész, táncművész esetén: 1986. január 1. után születettek, színházrendező esetén: 1981. január 1. után születettek.

**Ösztöndíjban részesülhet:** évente kategóriánként 1 fő, összességében 4 fő.

**Az ösztöndíj időtartama:** 12 hónap, 2016. március 1. – 2017. március 1.

**Az ösztöndíj nettó összege:** 50.000 .- Ft/hó.

**Az ösztöndíjpályázat benyújtásához szükséges dokumentumok:**

1. Szakmai önéletrajz (4 példány),

2. Művészi teljesítményt bemutató DVD (dvd video formátum; 4 példány),

3. A pályázó művészi területén dolgozó két kiemelkedő alkotó- illetve előadóművész ajánlása

(1-1, az ajánló által aláírt eredeti példány, 3-3 példány másolat),

4. A pályázó repertoárjának, illetve eddigi szerepeinek/rendezéseinek listája (4 példány),

5. Munkaterv, mely tartalmazza a pályázónak az ösztöndíjas időszakra tervezett tevékenységét; új szerepek, illetve bemutatók listáját, valamint színházrendezők esetén az ösztöndíjas időszakra eső alkotói tevékenység tervezetét, és az alkotói tevékenység lezárultával a tervezett mű/vek bemutatásának helyszínét, időpontját, valamint a bemutatásra kerülő darabnak helyet biztosító intézmény igazgatójának támogató, ill. befogadó nyilatkozatát. (1-1, a befogadó által aláírt eredeti példány, 3-3 példány másolat),

6. A pályázati adatlap letölthető a [*www.*esztradszinhaz.hu](http://www.esztradszinhaz.hu) honlapról.

**A pályázat benyújtása:**

A pályázatokat **az Esztrád Színházhoz** kell benyújtani személyesen munkaidőben (10.00-17.00, Cím: 1095 Budapest, Lechner Ödön Fasor 1.) vagy postai úton: 1095 Budapest, Lechner Ödön Fasor 1.

**Beérkezési határidő: 2016. február 1.**

**Az elbírálás határideje:** a beadástól számított legfeljebb 40 munkanap.

**Hiánypótlás**

Hiánypótlásra a pályázati határidő előtt van lehetőség. A hiánypótlásként küldendő dokumentumokat személyesen vagy postai úton, a fent megadott címre kell eljuttatni.

**Érvénytelen a pályázat, amennyiben:**

- nem felel meg a kiírt pályázati feltételeknek,

- benyújtása határidőn túl történik,

- az adatlap hiányos vagy nem valós adatokat tartalmaz.

**A pályázat elbírálása**

A pályázatot az Esztrád Színház bírálja el. Az ösztöndíj odaítéléséről, meghosszabbításáról vagy visszavonásáról az Esztrád Színház dönt.

A pályázók a döntésről a bírálattól számított 15 munkanapon belül írásban kapnak értesítést az Esztrád Színház részéről. A nyertesek névsorát az Esztrád Színház megjelenteti a honlapján. A döntés ellen jogorvoslatnak helye nincs.

**Az értékelés szempontjai**

A pályázó eddigi szakmai tevékenysége, művészi munkássága, és az ösztöndíj felhasználási ideje alatt megadott programterve.

**Szerződéskötés**

A nyertes pályázóval az Esztrád Színház egy évre szóló ösztöndíjszerződést köt.

**Az ösztöndíj kifizetése**

Az ösztöndíj folyósításáról az Esztrád Színház gondoskodik.

**Az ösztöndíjas kötelezettségei:**

A szinész, és musicalszínész a színház területén működő ösztöndíjas részt vesz legalább egy elismert rendező által színpadra állított új előadásban az ösztöndíj folyósításának időtartama alatt.

A színházrendező ösztöndíjas színpadra állít egy új előadást ösztöndíj folyósításának időtartama alatt.

**Beszámolási kötelezettség**

Az ösztöndíjasok munkatervük megvalósításáról, eredményeikről 2016. december 5-ig kötelesek beszámolni. A pályázatban előírt, és az ösztöndíjas által vállalt tevékenységről az ösztöndíjas legalább két A/4 oldalas nyomtatott írásos beszámolót köteles készíteni, melyet 4 példányban kell benyújtani.

Az kötelezettség teljesítéséról szóló beszámolónak hitelt érdemlően kell bizonyítania, hogy az ösztöndíjas vállalt kötelezettségének eleget tett. Ezért az írásos beszámoló mellé kötlesek benyújtanoi 4 pld-ban:

* a színész, musicalszínész kategóriában az eljátszásra került szerepről készült dokumentációt (Felvétel DVD-n, előadást igazoló egyéb dokumentumok.)
* a színházrendező kategóriában az elkészült és bemutatott előadás (Felvétel DVD-n, előadást igazoló egyéb dokumentumok. Ez alól kivételt képez, ha az előadás a 2017-es évad első felében kerül bemutatásra. Ebben az esetben a szakmai előkészületek dokumentációját – szereposztás, jelmezterv, díszletterv – kell benyújtani.)

Ha az ösztöndíjas a vállalt kötelezettségének nem tesz eleget, az ösztöndíj megvonható vagy részlegesen visszatartható.

A benyújtott dokumentációk a pályázat elbírálása után az Esztrád Színhát irodájában személyesen átvehetők.

**Az ösztöndíj-támogatás feltüntetésének kötelezettsége:**

Az ösztöndíjas az ösztöndíjjal támogatott munkáinak publikálása esetén köteles az ösztöndíj nevét és a támogató Esztrád Színházat feltüntetni.

A pályázati felhívás letölthető az Esztrád Színház [*www.*esztradszinhaz.hu](http://www.esztradszinhaz.hu) honlapjáról.

**A pályázatbeadással kapcsolatos további információ:**

Pályázati koordinátor: Takács Adel

Telefon: 0670 367 16 48

scicolone.99@gmail.com

Budapest, 2015. 12. 01.